הישג מצוין לתיכון הראשונים בהרצליה. בשבוע שעבר, הודיעה מפקחת מחוז תל אביב כי תיכון הראשונים זכה בפרס חינוך מחוזי לשנה"ל תשע"ט. מדובר בפרס היוקרתי במערכת החינוך הניתן על העשייה הכוללת של בית הספר, שם התגאו וציינו כי הזכייה בפרס הינה הבעת הוקרה והערכה לעשייה החינוכית-ערכית, לחדשנות הפדגוגית, לתרבות הדיאלוגית הרואה כל תלמיד ולהישגים המצוינים של תלמידי בית הספר ובוגריו.
מפקחת מחוז תל אביב עמדה בראש צוות שכלל עוד 7 שופטים מחוזיים, שבמהלך הליך הבחירה אף ביקרו בתיכון. התהליך החל לפני מספר חודשים כשמפקחת בית הספר המליצה על התיכון כמועמד. היו מספר שלבים שבהם המחוז בחן את בתי הספר והתיכון עבר לשלב "ביקורים של ועדת שיפוט ". לאחריו התקיים דיון בוועדה והתיכון נבחר כזוכה בפרס.
בתיכון ראשונים לומדים 876 תלמידים ומלמדים בו 120 מורים. נתוני התלמידים הם גבוהים: 99% גיוס לצה"ל,97,5% זכאות לבגרות, 36,7% מסיימים מתמטיקה 5 יח"ל, 94% לומדים אנגלית מוגבר (רק 6% מסיימים 3 יח"ל אנגלית) ובנוסף נפתחו מגמות חדשות ובהם למידת חקר- ביולוגיה חוקרת, פיזיקה מחקרית ומשפטים.